**Mayer Amschel Rothschild** (Frankfurt na Majni, 23. februar 1744. - Frankfurt na Majni, 19. septembar 1812.) osnivač je dinastije Rothschild koja je postala jedna od najmoćnijih bankarskih porodica.

Američki poslovni magazin *Forbes* ga je 2005. postavio na 7 mjesto u svojoj anketi o 20 najutjecajnijih poslovnih ljudi svih vremena, usput su ga nazvali *osnivačem međunarodnog bankarstva*.

*Rothschildi* već nekih 200 godina vrše velik utjecaj na ekonomsku, a posredno i političku historiju - Evrope i svijeta.

Biografija
----------

Njegovi preci, njemački židovi živjeli su po danas znanim podatcima, barem od sredine 16. vijeka. u židovskom getu u Frankfurtu, u ulici *Judengasse*. Kuće u *Judengasseu* tada nisu imale kućne brojeve, već razne oznake ( štitove - *Schild*). Porodica *Mayer* živjela je generacijama u kući *Haus zum Roten Schild* (Kuća kod crvenog štita) po njoj su dobili ime *Rothschild*. 1664. porodica se preselila u *Haus zur Hinterpfann* (u Judengasse) u kojoj je otac Amschela Mayera, *Amschel Moses Rothschild* imao dućan (zalogajnicu) i trgovinu kovanicama.

Roditelji su Mayera namjeravali odškolovati za rabina, ali kako su nenadano umrli Mayer je prekinuo školovanje i prihvatio se porodičnog posla.
Bankarstvu se učio kod *Wolfa Jakoba Oppenheima* u Hamburgu, u Frankfurt se vratio 1763. i obnovio očevu mjenjačnicu i trgovinu kovanicama (u to doba u opticaju su bili vrlo različiti zlatnici i kovani novci), uspio je steći povjerenje princa Wilhelma od Hessena, koji mu je postao pokrovitelj. *Mayerov* posao se povećao, kad se počeo baviti čisto bankarskim poslovima za 'princa Wilhelma, koji je 1785. postao Wilhelma I. grof vladar Kneževine Hessen-Kassel.

Poslovno je osobito ojačao nakon Francuske revolucije, kada su preko njegove banke, išle isplate iz Britanije za plaće hesenske vojske.
Na početku 19. vijeka *Mayer Rothschild Amschel* je toliko ojačao svoju poziciju glavnog međunarodnodnog bankara, vladarske kuće *Wilhelma I.* , da je počeo izdavati vlastite međunarodne zajmove, koristivši pritom kapital od grofa Wilhelma I.

Napoleon je 1806. zauzeo Hessen, kao protumjeru zbog *Wilhelmove* podrške Prusiji. *Grof Wilhelm* pobjegao je u Schleswig-Holstein, ali to nije nimalo utjecalo na *Rothschildove* poslove, on je nastavio poslovati kao njegov bankar, proširivši posao na investiranje u financijske fondove u Londonu. Ratne prilike su mu čak išle na ruku, jer je profitirao od (ilegalnog) uvoza kolonijalne robe (preko Engleske) i tako ušao u rizični posao kršenja Napoleonove kontinentalne blokade.

### Osnivanje Dinastije Rothschild

Kuća Rotschild u Judengasse
*Mayer Amschel Rothschild* najpoznatiji je po tome što je svojih pet sinova, rasporedio u pet različitih država, i time omogućio porodici Rothschild nesmetano poslovanje u tadašnjoj vrlo podjeljenoj i zaraćenoj Evropi.

Sve je počelo sa trećim sinom Nathanom Mayererom Rothschildom kojeg je 1798. poslao je u Englesku, da radi na uvozu tekstila, sa 20 000 £ kapitala. Tim je novcem on osnovao prvu inozemnu filijalu Porodice Rothaschild. *Nathan* je dobio britansko državljanstvo 1804. i osnovao banku u londonskom Cityu, koja je vrlo brzo postala jedna od najmoćnijih financijskih institucija Evrope - N. M. Rothschild & Sons.
1810.

*Mayer Amschel Rothschild*, sklopio je formalni partnerski ugovor s svoja tri najstarija sina. Najmlađeg sina Jakoba Mayera poslao je u Pariz 1811. da tako ojača sposobnost porodice da rade po cijeloj Evropi, bez obzira na političke prilike. To im je omogućilo da kreditiraju britansku Wellingtononovu vojsku u Portugalu (za Napoleonskih ratova), na ime toga domogli su se velike količina zlata u ime britanske vlade.

Najstariji sin Amschel Mayer, ostao je u Frankfurtu, u kojem je preuzeo *Frankfurtsku banku*. Sina Salomona poslao je u Beč, da osigura poslovanje po Austro-Ugarskoj, a Carla Mayera u Napulj (tada bogatiji i utjecajniji grad od sjeverno talijanskih gradova) da pokrije poslove po talijanskim državama.

*Mayer Amschel Rothschild*, umro je 19. septembra, 1812. u Frankfurtu, 1817. posthumno je dobio plemićku titulu od austrijskog cara.

### Djeca

*Mayer Amschel Rothschild*, oženio se sa *Guttle Schnapper* 29. augusta 1770. U braku su imali devetoro djece: 

1. *Schönche Jeannette Rothschild* (1771. - 1859) - udana za *Benedikta Mosesa Wormsa* (1772.-1824.)
2. Amschel Mayer Rothschild (1773. - 1855.)
3. Salomon Mayer Rothschild (1774. - 1855.) - osnivač austrijskog ogranka porodice Rothschild.
4. Nathan Mayer Rothschild (1777. - 1836.) - osnivač britanskog ogranka porodice Rothschild.
5. *Isabella Rothschild* (2. jun 1781. - 1861.)
6. *Babette Rothschild* (29. august 1784. -16. mart 1869.)
7. Carl Mayer Rothschild (1788. - 1855.) - osnivač talijanskog ogranka Rothschild iz Napulja.
8. Julie Rothschild (1790. - 1815.)
9. *Henriette Rothschild* (1791.-1866.) udana za *Abrahama Montefiorea* (1788.-1824.)
10. Jakob Mayer Rothschild (1792. - 1868.) - osnivač francuskog ogranka porodice Rothschild.

Izvori
------

1. 1 2 3 4 5 6  „*Rothschild family*" (engleski). Encyclopædia Britannica. Pristupljeno 20. 02. 2013.
2. ↑  Amos Elon (1996). Founder: Meyer Amschel Rothschild and His Time. HarperCollins. ISBN 0002557061. str.153.
3. ↑  Amos Elon (1996). Founder: Meyer Amschel Rothschild and His Time. HarperCollins. ISBN 0002557061.str.66.

Vanjske veze
------------

* *Rothschild family* na portalu Encyclopædia Britannica ()
* Arhiva porodice Rothschild ()